**BILJEŠKE UZ FINANCIJSKE IZVJEŠTAJE**

***Financijsko izvještavanje u sustavu dvojnog knjigovodstva***

Prema odredbama članka 9. Pravilnika o izvještavanju u neprofitnom računovodstvu i Registru neprofitnih organizacija (Narodne novine 31/15, 67/17 i 115/18):

* Bilješke su dopuna podataka uz financijske izvještaje.
* Bilješke mogu biti opisne, brojčane ili kombinirane. Označavaju se rednim brojevima s pozivom na AOP oznaku izvještaja na koju se odnose.
* Obvezne Bilješke uz Bilancu su: (1) pregled ugovornih odnosa i slično koji, uz ispunjenje određenih uvjeta, mogu postati obveza ili imovina (dana kreditna pisma, hipoteke, sporovi na sudu koji su u tijeku…) i (2) pregled stanja i rokova dospijeća dugoročnih i kratkoročnih kredita i zajmova te posebno robnih kredita i financijskih najmova (leasing).
* U Bilješkama uz Izvještaj o prihodima i rashodima, potrebno je navesti razloge zbog kojih je došlo do većih odstupanja u odnosu na ostvarenje prethodne godine.

***Financijsko izvještavanje u sustavu jednostavnog knjigovodstva***

Prema odredbama članka 7. Pravilnika o izmjenama i dopunama Pravilnika o izvještavanju u neprofitnom računovodstvu i Registru neprofitnih organizacija (Narodne novine 67/17):

* Bilješke uz godišnji izvještaj o primicima i izdacima su dopuna podataka uz financijski izvještaj.
* U bilješkama uz godišnji financijski izvještaj o primicima i izdacima potrebno je navesti razloge zbog kojih je došlo do odstupanja u odnosu na ostvarenje iz prethodne godine.